做機械學習會俾一部電腦處理一啲數據，再要部電腦對於一啲佢之前未見過嘅同類個案作出預測，好似係一啲金融上會用嘅機械學習程式噉，設計者嘗試教部電腦用「過去嘅股價數據」預測「將來嘅股價」（將「我處理過嗰啲股票嘅股價變化法則」普遍化做「股票股價變化起上嚟普遍會跟從嘅法則」）。